ಗಲಾಟೆಯ ವೇಳೆ ಪತ್ನಿಯ ನಾಲಿಗೆ ಕಚ್ಚಿದ ಪತಿ

ಲಕ್ನೋ: ಕುಡಿದು ಬಂದ ಪತಿ ಪತ್ನಿಯ ನಾಲಿ ಕಚ್ಚಿರುವ ಈ ಘಟನೆ ಲಕ್ನೋದ ತಹಸಿಲ್‍ನ ಭಟ್ಟ ಗ್ರಾಮದಲ್ಲಿ ನಡೆದಿದೆ.

ಹೆಂಡತಿಯ ನಾಲಗೆಗೆ ಕಟ್ಟದ ಪತಿಯನ್ನು ರಚಿತ್ ರಾವತ್ ಎಂದು ಗುರುತಿಸಲಾಗಿದೆ. ಒಂದು ದಿನ ರಚಿತ್ ರಾವತ್ ಕುಡಿದು ಮನೆಗೆ ಬಂದಿದ್ದಾನೆ. ಆಗ ದಂಪತಿ ಮಧ್ಯೆ ಜಗಳ ಪ್ರಾರಂಭವಾಗಿದೆ. ನಂತರ ಗಂಡ-ಹೆಂಡತಿಯೊಂದಿಗೆ ವಾಗ್ವಾದಕ್ಕೆ ಇಳಿದಿದ್ದಾನೆ. ಈ ಸಮಯದಲ್ಲಿ ರಾವತ್ ತನ್ನ ಹೆಂಡತಿ ಸುಮನ್ ಕತ್ತು ಹಿಸುಕಿದ್ದಾನೆ. ಈ ಸಮಯದಲ್ಲಿ ನಾಲಿಗೆ ಅವಳ ಬಾಯಿಂದ ಹೊರಬಂದಿದೆ. ತಕ್ಷಣ ಗಂಡ ಅವಳ ನಾಲಿಗೆಯನ್ನು ತನ್ನ ಹಲ್ಲುಗಳಿಂದ ಕಚ್ಚಿ ಕತ್ತರಿಸಿದ್ದಾನೆ.

ಈ ವೇಳೆ ಸುಮನ್ ಬಾಯಿಯಿಂದ ತೀವ್ರ ರಕ್ತಸ್ರಾವವಾಗಿದೆ. ಇಷ್ಟಾದರೂ ಪತಿ ಸುಮ್ಮನಾಗಲಿಲ್ಲ. ಮತ್ತೆ ಹೊಡೆಯುವುದನ್ನು ಮುಂದುವರಿಸಿದ್ದಾನೆ. ನೆರೆಹೊರೆಯವರು ಈ ಬಗ್ಗೆ ಪೊಲೀಸರಿಗೆ ತಿಳಿಸಿದ್ದಾರೆ.

ಸ್ಥಳಕ್ಕೆ ಬಂದ ಪೊಲೀಸರು ಗಾಯಗೊಂಡ ಸುಮನ್‍ನನ್ನು ಚಿಕಿತ್ಸೆಗಾಗಿ ಖಾಸಗಿ ಆಸ್ಪತ್ರೆಗೆ ದಾಖಲಿಸಿದ್ದಾರೆ. ಗಾಯಗೊಂಡಿರುವ ಸುಮನ್ ಸ್ಥಿತಿ ಗಂಭೀರವಾಗಿದೆ. ಪೊಲೀಸರು  ಆರೋಪಿ ರಚಿತ್ ರಾವತ್ ನನ್ನು ಸ್ಥಳದಲ್ಲೇ ಬಂಧಿಸಿದ್ದಾರೆ.